Source: http://docplayer.fi/267669-Oulun-seudun-kuntien-lapsi-ja-nuorisopolitiikka-vuoteen-2025.html
Timestamp: 2018-06-21 03:39:05+00:00
Document Index: 10357740

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Oulun seudun kuntien lapsi- ja nuorisopolitiikka vuoteen PDF
Download "Oulun seudun kuntien lapsi- ja nuorisopolitiikka vuoteen 2025"
1 Ohjelma-asiakirja hyväksytty seutuhallituksessa Ohjelma-asiakirja käsitellään seutuvaltuustossa Oulun seudun kuntien lapsi- ja nuorisopolitiikka vuoteen 2025 Oulun seutu / TUKEVA -hanke Torikatu 10 A 4. krs, PL 54, Oulun kaupunki
2 Tiivistelmä Oulun seutu ja sen kunnat päättivät syksyllä 2010 valmistella seudullisen lapsi- ja nuorisopoliittisen ohjelman maaliskuuhun 2012 mennessä. Yhteinen ohjelma on suositus kunnille, jotka valmistelevat kuntakohtaisen lapsi- ja nuorisopoliittisen ohjelman kevääseen 2013 mennessä. Oulun seudun lapsi- ja nuorisopolitiikan yhteinen strateginen tavoite vuoteen 2025 mennessä on edistää lasten, nuorten ja lapsiperheiden hyvinvointia vahvistamalla arjen kehitysyhteisöjä, kaikille yhteisiä peruspalveluja ja niiden kasvatuskumppanuutta niin, että erikoistuneiden palvelujen tarve ja kuormitus vähenevät. Lapsi- ja nuorisopoliittisen ohjelman tavoitteet on asetettu vuoteen Ohjelma kattaa kaiken vuotiaille tarkoitetun kuntien tehtäviin ja järjestämisvastuuseen sisältyvän toiminnan. Seutuohjelma koostuu seuraavista osista: 1) katsaus viime vuosien kehitykseen (lasten ja nuorten hyvinvoinnin tärkeimmät haasteet sekä lapsi- ja nuorisopolitiikan talous, painotukset ja kirjatut muutostarpeet) sekä 2) suositukset yhteisiksi tärkeimmiksi käsitteiksi ja näkökulmiksi, strategisiksi tavoitteiksi, ohjelma-alueiksi ja kriittisiksi toimenpideohjelmiksi sekä lähivuosien toimenpiteiksi. Oulun seudulla lapsiperheiden, lasten ja nuorten osuus väestöstä on suurempi kuin muissa seutukunnissa. Heidän hyvinvointikehitystään ei kuitenkaan ole suunnitelmallisesti seurattu. Suurin osa voi hyvin, mutta lähes joka kymmenenteen lapsiperheeseen kasautuu merkittävää sosiaalista pahoinvointia ja noin joka kymmenennellä nuorella on vaikeuksia jatkaa oppivelvollisuuden jälkeen osaamista kartuttavaan koulutukseen ja toimeentuloa tuottaviin työsuhteisiin. Lastensuojelun kuormitus ja erityisesti kiireelliset sijoitukset ovat lisääntyneet viimevuosina ja erot kuntien ja niiden sisäisten alueiden välillä ovat suuria. Vuonna 2010 Oulun seudun kunnat käyttivät alle 18-vuotiaiden tukeen ja palveluihin yhteensä noin 500 milj., josta 75 % varhaiskasvatukseen ja koulutukseen, 19 % sosiaali- ja terveyspalveluihin ja 6 % muihin toimialoihin yhteensä. Vuonna 2010 kunnat käyttivät yhteensä noin /alle 18-vuotiaisiin, vuoden 2010 hinnoin noin 16 % enemmän kuin vuonna Lisäyksestä (= noin 1300 /alle 18 vuotiaisiin) 77 % suunnattiin varhaiskasvatukseen ja koulutukseen, 15 % sosiaalija terveyspalveluihin ja 8 % muihin toimialoihin. Lapsi- ja nuorisopolitiikan painopisteen siirtäminen yhteisö- ja asiakassuuntautuneisuuteen edellyttää, että nykyistä tukea ja toimintaa hallintokunnasta ja toimialasta riippumatta tarkastellaan palvelutarpeen mukaan viidellä tasolla. Lapsiperheiden, lasten ja nuorten hyvinvointitarpeisiin pyritään vastaamaan mahdollisimman pitkälle tukemalla kehitysyhteisöjä ja niiden kasvatuskumppanuutta. Lapsille ja nuorille tärkeitä kehitysyhteisöjä ovat perhe, asuinalue, päivähoito, peruskoulu ja nuorisopalvelut, mutta myös pitkäaikaiset harrastukset, media / internet ja näiden ulkopuolella kokoontuvat nuorisoryhmät ( katu ). Lapsi- ja nuorisopolitiikan kenttä jaetaan yhdeksään ohjelma-alueeseen, joista jokaiselle määritellään seuraavan valtuustokauden ajaksi 1-3 kriittistä toimenpideohjelmaa. 2
3 Sisällys 1. Johdanto Viime vuosien kehitys - Oulun seudun kuntien lapsi- ja nuorisopolitiikka Hyvinvointikehitys ja tärkeimmät haasteet Talous Strategiset tavoitteet ja muutostarpeet Oulun seudun lapsi- ja nuorisopolitiikan keskeiset käsitteet ja näkökulmat Suositukset kunnille Strategiset tavoitteet vuoteen Ohjelma-alueet Kriittiset toimenpideohjelmat Suosituksia toimenpiteiksi lähivuosina Kuntakohtaisten ohjelmien valmistelu Oulun seudun lapsi- ja nuorisopolitiikka 2025 ohjelman toteutumisen seuranta ja vaikutusten arviointi
4 1. Johdanto Oulun seutu ja sen kunnat ovat seutuhallituksen ( ) ja seutuvaltuuston ( ) päätöksillä valmistelleet seudullisen lapsi- ja nuorisopoliittisen ohjelman (= seutuohjelma). Ohjelma kattaa kunnan kaikki toiminnat lasten ja nuorten (0-29 vuotiaat) hyvinvoinnin edistämiseksi ja tavoitteet asetetaan vuoteen Seutuohjelma keskittyy kuntien tehtäviin ja järjestämisvastuuseen sisältyvään toimintaan. Seutuohjelma on valmisteltu KASTE-ohjelmaan kuuluvassa TUKEVA-hankkeessa kuvassa 1. esitetyn työsuunnitelman mukaisesti. Tarkoituksena on, että seutuohjelman suositusten valmistuttua kunnat valmistelevat omat lapsi- ja nuorisopolitiikka 2025 ohjelmansa valtuustojen hyväksyttäväksi kevääseen 2013 mennessä. Kuva 1. Oulun seudun lapsi- ja nuorisopolitiikka ohjelmatyön aikakello Seutuhallitus asetti lokakuussa 2010 ohjelmatyölle ohjausryhmän 1, joka on kokoontunut 10 kertaa. Ohjelman valmistelu on edennyt kahtena rinnakkaisen prosessina (seudullinen/kuntakohtainen). - Oulun seudulle yhteiset tavoitteet ja suositukset yhteisiksi toimenpideohjelmiksi on kirjattu tähän ohjelma-asiakirjaan. - Seutuhallituksen esityksestä Oulun seudun kunnat asettivat vuoden 2011 alussa kuntakohtaiset työryhmät, jotka ovat osallistuneet sekä seutuohjelman että kunkin kunnan oman lapsi- ja nuorisopoliittisen ohjelman valmisteluun. 1 Seutuhallituksen asettaman ohjausryhmän varsinaiset jäsenet: Sinikka Salo (puheenjohtaja), Markku Seppänen (vpj), Marjut Nurmivuori, Sirkka-Liisa Olli ja Claes Krüger. Varajäsenet: Juha Pesonen, Kaisu Haapala, Jaakko Joensuu/Pentti Rautakoski ja Sonja Manssila. Maakuntaliiton edustaja: Ilpo Tapaninen ja varalla Riitta Pitkänen. TUKEVA-hankkeen edustajat: Leena Hassi ja Salla Korhonen. Asiantuntijana Matti Rimpelä. 4
5 Ohjelmatyön ensimmäisenä vaiheena valmisteltiin yhteisiä lähtökohtia kiteyttävä ohjelmamuistio, jonka ohjausryhmä hyväksyi maaliskuussa Ohjelmamuistiosta saadun palautteen ja muun kertyneen aineiston pohjalta valmisteltiin ensimmäinen luonnos seutuohjelman suuntaviivoiksi. Se hyväksyttiin seutuvaltuustossa kesäkuussa Ohjelmatyö jaettiin seuraaviin tehtäviin: 1. Sovitaan yhteistä tulkinnoista ja ydinteemoista 2. Kuvataan kunnan strategiset vaihtoehdot 3. Jaetaan kokonaisuus ohjelma-alueisiin 4. Keskitytään kriittisiin toimenpideohjelmiin 5. Kehitetään tiedonhallintaa ja vaikutusten arviointia 6. Päätetään välittömistä toimenpiteistä Ohjelma-alueita ja kriittisiä toimenpideohjelmia valmistelemaan kutsuttiin 8 asiantuntijatyöryhmää (yhteensä 86 asiantuntijaa), joiden esitysten pohjalta tarkennettu seutuohjelman toinen luonnos hyväksyttiin seutuhallituksessa syyskuussa Kuntatyöryhmien ja ohjelma-aluetyöryhmien toimittama ja muu palaute on otettu huomioon seutuohjelmaehdotusta viimeisteltäessä. Lisäksi halutaan erityisesti kiittää Terveyden ja hyvinvoinnin laitoksen asiantuntijoiden (Tytti Solantaus ja Jukka Mäkelä) sekä lapsiasiavaltuutetun (Maria Kaisa Aula) arvokkaista kommenteista ohjelma-asiakirjaan. Ehdotus Oulun seudun lapsi- ja nuorisopolitiikka 2025 ohjelmaksi koostuu seuraavista osista: 1) Viime vuosien kehitys a. Lasten ja nuorten hyvinvointikehityksen tärkeimmät haasteet b. Lapsi- ja nuorisopolitiikan talous Oulun seudulla vuosina c. Lapsi- ja nuorisopolitiikka Oulun seudun kunnissa ja havaitut muutostarpeet 2) Suositukset kunnille a. yhteisiksi näkökulmiksi ja käsitteiksi b. strategisiksi vaihtoehdoiksi ja tavoitteiksi c. ohjelma-alueiksi d. toimenpideohjelmiksi e. toimenpiteiksi, joilla tehostetaan lapsi- ja nuorisopolitiikkaa välittömästi f. kuntakohtaisten ohjelmien valmistelemiseksi Ohjelmatyössä kertyneen aineiston pääkohdat julkaistaan myöhemmin keväällä 2012 valmistuvassa ohjelmatyön loppuraportissa. Muu aineisto löytyy jatkossa osoitteesta 5
6 2. Viime vuosien kehitys - Oulun seudun kuntien lapsi- ja nuorisopolitiikka Hyvinvointikehitys ja tärkeimmät haasteet Oulun seudun kunnissa ei ole suunnitelmallista ja jatkuvaa lapsiperheiden, lasten ja nuorten hyvinvoinnin seurantaa, joka tuottaisi vertailukelpoista tietoa hyvinvointikehityksestä. Kuntien lastensuojelusuunnitelmien liitetaulukkojen päivityksessä ja Uuden Oulun Hyvinvointikatsauksessa on koottu useista eri lähteistä tietoa lasten, nuorten ja lapsiperheiden hyvinvointikehityksestä. Sosiaalista pahoinvointia kuvaavat esimerkiksi lastensuojelun kuormitus, lapsiperheiden pienituloisuusaste, toimeentulotukea tarvitsevien lapsiperheiden osuus kaikista lapsiperheistä, koulutuksen ulkopuolelle jääneiden osuus vuotiaista ja nuorisotyöttömyys: Lapsiperheiden pienituloisuusaste on noussut Oulun seudulla runsaan kymmenen vuoden aikana kaksinkertaiseksi. Vuosina se oli noin 8 ja vuosina noin 16. Toimentulotukea sai 2000-luvun alussa noin 10,5 % lapsiperheistä. Vuoteen 2008 mennessä tämä osuus laski noin 8 %:iin, ja edelleen vuoteen 2010 mennessä n. 7 %:iin. Uuden Oulun alueella koulutuksen ulkopuolelle on jäänyt lähes joka kymmenes vuotias (9 %). Tämä osuus on vähitellen lisääntynyt. Oulun seudulla on yhteensä lähes 4000 alle 30-vuotiasta tilastoitu työttömiksi parin viime vuoden aikana. Alle 20 vuotiaiden työttömyys on lisääntynyt jatkuvasti neljän viime vuoden aikana (342 ->503). Lapsiperheiden hyvinvointia kokonaisuutena ei ole seurattu. Sosiaalinen pahoinvointi kasautuu perheittäin ja siirtyy sukupolvesta toiseen. Useista eri tiedoista voidaan päätellä, että Oulun seudulla lähes joka kymmenenteen lapsiperheeseen kasautuu merkittävää sosiaalista pahoinvointia. Koulutuksen ulkopuolelle jääneiden ja työttömien osuudet yhdessä kertovat, että noin joka kymmenennellä tai jopa sitä useammalla nuorella on ilmeisiä vaikeuksia siirtyä oppivelvollisuuden jälkeen osaamista kartuttavaan koulutukseen ja toimeentuloa tuottaviin työsuhteisiin. Kuntien välillä on huomattavia eroja lastensuojelun tarpeessa. Vuonna 2009 lastensuojeluasiakkuuksien osuudet lapsista vaihtelivat terveysasemapiirien välillä 0,5 %:sta 1,8 %:iin. Joka neljäs lastensuojelun asiakkuus kasautui yhteen terveysasemapiiriin. Kouluterveyskyselyjen aineistojen alustavien tulosten mukaan peruskoulun luokkien oppilaiden vanhempien keskimääräisessä koulutustasossa on suuria ja pysyviä eroja koulujen välillä. Yhdistettynä nämä tiedot kertovat merkittävistä hyvinvointieroista asuinalueiden välillä. 6
7 Uuden Oulun hyvinvointikatsauksessa 2011 on tiivistetty seuraavia tuloksia: Lastensuojelun tarve on lisääntynyt kaikilla mittareilla mitattuna. Viime vuosina erityisesti teini-ikäisten huostaanotot ovat lisääntyneet selvästi. Uudessa Oulussa oli vuonna 2011 noin 460 (1,1 % alle 18- vuotiaista) kodin ulkopuolelle sijoitettua lasta. Puutteelliset fyysiset työolot, huonot työasennot ja tietokoneen käyttö on lisännyt koululaisten viikoittaisia pää- ja niskakipuja (noin 30 % oppilaista). Masentuneisuus ja liikalihavuus ovat lisääntyneet eri kouluasteilla 2000-luvulla. Yli 30 %:a oppilaista menee nukkumaan myöhemmin kuin kello 23.00, yli puolet harrasti liian vähän liikuntaa viikossa. Yli kolmasosa piti oppilaitoksen lääkärin vastaanotolle pääsyä vaikeana. Tupakointi, humalahakuisuus ja huumekokeilut ovat vähentyneet 2000-luvulla peruskoulujen yläluokilla ja lukioissa, mutta pysyneet ammatillisissa oppilaitoksissa ennallaan. Koulukiusaaminen on jonkin verran lisääntynyt 2000-luvulla. Kutsunnoissa karsiutuneita on enemmän kuin koko maassa keskimäärin. Yleisimmät syyt ovat mielenterveyshäiriöt ja liikalihavuus. Osana ohjelmatyötä Pohjois-Suomen sosiaalialan osaamiskeskus (POSKE) toteutti seudun kunnissa hyvinvointikyselyt 11-, 14-, 17- ja vuotiaille. Tulosten mukaan kuva Oulun seudun lasten ja nuorten hyvinvoinnista on kahtalainen. Valtaosalla menee hyvin, mutta huomattavalle osalle kasautuu erilaisia vaikeuksia. Koulun merkitys lasten ja nuorten kehitysyhteisönä korostuu. Vanhemmassa ikäryhmässä huomattavista hyvinvointivajeista kärsivät erityisesti työttömät, joillakin hyvinvoinnin osa-alueilla myös opiskelijat, epävakaissa työsuhteissa työskentelevät, yksinasujat sekä alle 25 vuotiaat. Lasten ja nuorten pahoinvoinnin kehityksessä huolestuttavin tieto on lastensuojelun kiireellisten sijoitusten jatkuva kasvaminen vuodesta 2000 alkaen (kuva 2.). 300 Kiireellisesti sijoitettujen lasten lukumäärä vuosina Oulun seudun kunnissa Kuva 2. Lastensuojelussa kiireellisesti sijoitettujen lasten lukumäärä vuosittain Oulun seudun kunnissa vuosina (Lähde: THL ja kuntien ilmoittamat tiedot). 7
8 2.2. Talous Yhteistyössä kuntien kanssa on selvitetty Oulun seudun kuntien lapsi- ja nuorisopolitiikan kustannuksia vuosina Valmista vertailukelpoista tietoa on ollut vain vähän saatavissa. Ohjelmatyön yhteydessä kerättiin talousaineistoa alle 18-vuotiaiden tuesta ja palveluista (mukaan lukien lukiokoulutus) 10 kunnasta. Toisen asteen ammatillisesta koulutuksesta ei ole saatavissa kuntakohtaista tietoa. Selvityksestä puuttuvat lukiokoulutusta ja työpajatoimintaa lukuun ottamatta vuotiaiden kustannukset. Vertailukelpoisuuden ongelmien vuoksi tulokset ovat vain suuntaa antavia. Kerätyn talousaineiston mukaan Oulun seudun kunnat käyttivät vuonna 2010 yhteensä noin 500 milj. euroa alle 18-vuotiaiden tukeen ja palveluihin (Taulukko 1.). Kustannukset olivat euroa alle 18-vuotiasta kohti ja vaihtelivat kunnittain euron välillä. Noin 69 % tässä selvityksessä mukana olleista palvelukustannuksista käytettiin varhaiskasvatukseen sekä esi- ja perusopetukseen. Sosiaali- ja terveyspalvelujen osuus oli 19 %. Taulukko 1. Alle 18-vuotiaiden palvelukustannukset toimialan mukaan Oulun seudulla vuonna 2010 ja muutos vuosina käyvin hinnoin (ei indeksikorjattu). (Lähde: kuntien ilmoittamat tiedot) Toimiala 2010 Muutos milj. % milj. % Varhaiskasvatus Esi- ja perusopetus Lukio Sosiaali- ja terveys Kulttuuri Muut sivistyspalvelut Liikunta Nuorisopalvelut Yhteensä Vuosina palvelukustannukset yhteensä kasvoivat 36 % (noin 130 milj. ). Indeksikorjatut ja alle 18-vuotiaiden lukumäärään suhteutetut luvut kuvaavat kuntien reaalipanostusta ja sen muutoksia vuosina (Taulukko 2). Tämän tarkastelun mukaan Oulun seudun lisäpanostus oli näiden vuosien aikana yhteensä 1155 /alle 18-vuotias (+15 %). Vuosittainen lisäpanostus kasvoi melkein viisinkertaiseksi vuosina mutta väheni 2010 selvästi aikaisemman tason alapuolelle Toimialakohtainen jakauma pysyi vuosina lähes ennallaan (Taulukko 2). Lisäpanostus jaettiin eri toimialoille niiden aikaisempien kustannusten jakauman mukaisesti. Vuonna 2009 noin puolet ja 2010 yli 90 % lisäpanostuksesta suunnattiin esi- ja perusopetukseen, jolloin muiden osuus vastaavasti väheni. 8
9 Taulukko 2. Alle 18-vuotiaiden palvelukustannusten indeksikorjattu ja alle 18-vuotiaiden lukumäärään suhteutettu vuosittainen muutos (=reaalipanostus edelliseen vuoteen verrattuna) vuosina toimialan mukaan Oulun seudulla. (Lähde: kuntien ilmoittamat tiedot) Toimiala Indeksikorjattu vuotuinen panostus ( /alle 18-vuotias) Oulun seudulla vuoden 2010 rahassa Yhteensä Varhaiskasvatus % Esi- ja perusopetus % Lukio % Sosiaali- ja terveys % Kulttuuri % Muut sivistyspalvelut % Liikunta % Nuorisopalvelut % Yhteensä % 2.3. Strategiset tavoitteet ja muutostarpeet Hyvinvointipolitiikan ja myös lapsi- ja nuorisopolitiikan strategioita kuvataan usein kolmesta näkökulmasta. Kunnan toiminta voi ensisijaisesti suuntautua 1) rajattuihin haasteisiin tai ongelmiin, 2) asiakkaisiin ja asiakasprosesseihin tai 3) yhteisöihin tai 4) sisältää kaikkia kolmea harkitusti rakennettuna yhdistelmänä. Oulun seudun kuntien lapsi- ja nuorisopolitiikka on keskittynyt pääosin rajattuihin haasteisiin ja ongelmiin. Tavoitteita määritellään ja toimintaa ja taloutta seurataan ositettuina kasvatukseen ja koulutukseen, sosiaaliseen hyvinvointiin ja pahoinvointiin, terveyteen ja tauteihin, liikuntaan ja sivistykseen. Viime vuosina on kiinnitetty huomiota myös asiakkaisiin, erityisesti perheisiin. Yhteisöt (esim. asuinalueet) ja niiden erityisiin hyvinvointitarpeisiin vastaaminen ovat jääneet kuntien hyvinvointipolitiikassa haaste- ja ongelmasuuntautuneisuuden varjoon. Vuosina valmistuneissa lastensuojelusuunnitelmissa lasten ja nuorten hyvinvoinnin haasteista ja toiminnan kehittämistarpeista todettiin mm. seuraavaa: Lasten, nuorten ja perheiden hyvinvoinnin seuraaminen on kehittymätöntä kaikissa kunnissa. Tiedontuotantoa tulisi kehittää alueellisesti. Lastensuojelulain tavoitteiden ja siinä osoitettujen tehtävien toteuttaminen on kunnille erittäin vaativa haaste. Lastensuojelun nykytila ylsi vain harvoissa yksittäistapauksissa lain tarkoittamalle tavoitetasolle. Lastensuojelua tulisi kehittää kokonaisuutena. Yksittäiset kehittämistarpeet ja toimet tulisi yhdistää kunnan lasten, nuorten ja perheiden hyvinvointityöhön. Hyvinvoinnin edellytyksiin vaikuttaminen ja ongelmien ehkäiseminen näyttävät arvioinnin perusteella olevan kunnissa kaikkein heikoimmalla tasolla. Osaamisessa huomattavimmat puutteet todettiin lasten ja nuorten kasvuoloihin vaikuttamisessa. Lastensuojelun arkityö vie kunnissa työntekijöiden ajan niin, ettei työn ja osaamisen kehittämiseen jää aikaa. Monet toiminnan puutteet johtuvat lastensuojelun henkilöstön riittämättömyydestä. Kuntien yhteistyö lastensuojelun osaamisen ylläpitämisessä ja kehittämisessä tulee lähivuosina entistä tärkeämmäksi. 9
10 3. Oulun seudun lapsi- ja nuorisopolitiikan keskeiset käsitteet ja näkökulmat Lapsi- ja nuorisopoliittisen ohjelman valmistelussa tarvitaan laajaa yhteistyötä sekä kuntien sisällä että kuntien ja muiden toimijoiden ja myös vanhempien, lasten ja nuorten kanssa. Keskustelun selkiyttämiseksi tarvitaan kaikille yhteisiä käsitteitä ja näkökulmia, jotka voidaan ymmärtää ja jotka oikealla tavalla kuvaavat tärkeitä näkökulmia. Oulun seudun lapsi- ja nuorisopolitiikan valmistelussa on tärkeimpinä pidetty seuraavia yhteisiä näkökulmia: 1. Investointi elinikäiseen hyvinvointiin: Kaikki lapsiin ja nuoriin kohdistuva tuki ja palvelut - yhdyskuntasuunnittelusta erikoissairaanhoitoon - vaikuttavat hyvinvointiin koko elämänkulun ajan. Kunnan taloudessa neuvolatyö, varhaiskasvatus, perusopetus, nuorisotyö, liikunta- ja kulttuuripalvelut ja muut vastaavat toiminnat ovat investointeja, joiden tuottoa seurataan ja ennakoidaan useiden vuosien ja jopa vuosikymmenien jaksoilla. Kun peruspalveluja tehostetaan, on mahdollista ja todennäköistäkin, että parin seuraavan vuoden kuluessa kokonaiskustannukset kasvavat. Tuottoa hyvinvointina ja säästöinä erikoistuneimmissa palveluissa alkaa kertyä vasta 3-4 vuoden kuluttua. 2. Kehitysyhteisöt ja niiden välinen kasvatuskumppanuus: Lapset ja nuoret kasvavat ja kehittyvät samanaikaisesti useissa kehitysyhteisöissä, joille ominaista on nimenomaan yhteisöllisyys. Lapset ja nuoret ovat kehitysyhteisöjen jäseniä, osallisia niiden toimintaan. Tärkeitä kehitysyhteisöjä ovat perhe, asuinalue, päivähoito, peruskoulu ja nuorisopalvelut, mutta myös pitkäaikaiset harrastukset, media/internet ja näiden ulkopuolella kokoontuvat nuorisoryhmät ( katu ). Lasten ja nuorten elämä hajaantuu useisiin kehitysyhteisöihin ja tästä syystä vanhemmuuden vaatimukset kasvavat. Hyvinvoinnin edistämiseksi on välttämätöntä, että kehitysyhteisöt pyrkivät mahdollisimman suureen kumppanuuteen. Esimerkiksi kulttuuri ja taide ovat jatkuva ja säännöllinen osa päivähoitoa ja koulutusta. Yhteistyö on jatkuvaa myös johtamisessa. 3. Osallisuus: Lapsilla, nuorilla ja heidän vanhemmillaan on mahdollisuus osallistua kaikkeen heitä koskevan toiminnan kehittämiseen, järjestämiseen ja arviointiin. Erityisen herkästi kuullaan lasten ja nuorten kokemia ongelmia (esim. kiusaamisen tai muun läheisväkivallan kokeminen, vaikeudet toverisuhteissa, oppimisessa ja koulunkäynnissä). Osallisuuden mahdollistamiseksi tuetaan kaikissa kunnan järjestämissä toiminnoissa lasten kasvua osallistuvaan kansalaisuuteen. Kolmas sektori on hyvä kuntakumppani lasten ja nuorten osallisuuden vahvistamisessa. Järjestötoiminta tarjoaa lapsille, nuorille ja heidän vanhemmilleen erilaisia osallisuuden areenoita. 4. Jatkuvuus ja oikeudenmukaisuus: Lasten ja nuorten hyvinvointiin vaikuttaa ratkaisevasti vanhempien ja muiden aikuisten tuen jatkuvuus. Jatkuvuuden tärkeitä ulottuvuuksia ovat myös ympäristöt, yhteisöt ja kasvatusilmapiiri. Kunnan järjestämässä toiminnassa henkilöiden, ympäristöjen ja kasvatusilmapiirin jatkuvuus ovat erityisen tärkeää silloin, kun ne ei syystä tai toisesta toteudu perheessä. Oikeudenmukaisuus lapsi- ja nuorisopolitiikassa tarkoittaa jatkuvaa suunnitelmallisista hyvinvointitarpeiden arviointia yksilö-, perhe- ja väestötasolla ja arviointitulosten ottamista huomioon tuen ja palvelujen suuntaamisessa ja mitoittamisessa. 5. Asiakkaana lapsiperhe: Samalla kun huolehditaan lasten oikeudesta tulla kuulluksi ja osallistua, pidetään mielessä lapsen kehitykseen liittyvät rajoitukset itsenäiseen asiakkuuteen. Varhais- ja keskilapsuudessa lapsi voi olla itsenäinen asiakas vain poikkeustapauksessa (esimerkiksi lastensuojelu). Käytännössä asiakkaana on lapsiperhe, vanhemmat ja lapset kehitysyhteisönä. Itsenäinen asiakkuus tulee ajankohtaiseksi vasta silloin kun lapsi on varttunut vastaanottamaan siihen liittyvät vastuut. Erityisesti on huomattava, että kehitysyhteisöissään (esim. päiväkoti, koulu, harrastus- ja nuorisotilat) lapset ja nuoret eivät koskaan ole asiakkaita, vaan yhteisöjensä jäseniä. 10
11 6. Hyvinvointioppiminen: Lasten ja nuorten hyvinvointia on useimmiten edistetty ehkäisemällä ja hoitamalla pahoinvointia. Hyvinvoinnin edistämisen asiantuntijuus on rakentunut ongelmakeskeiseksi. Ongelmien varhainen toteaminen ja hoito ovat myös tulevaisuudessa tärkeitä tehtäviä, mutta niiden rinnalla on entistä tehokkaammin edistettävä hyvinvointia ennen ongelmien ilmaantumista. Hyvinvointioppiminen tarjoaa hyvän perustan hyvinvoinnin vahvistamiselle. Lapset ja nuoret oppivat hyvinvointia ja myös pahoinvointia syntymästä alkaen. Hyvinvointioppimisen tärkeimmät vaiheet ovat varhaislapsuudessa, mutta se jatkuu koko elämänkulun ajan. Lasten yksilöllisen oppimisen rinnalla myös heidän kehitysyhteisönsä oppivat hyvinvointia ( oppivat organisaatiot ). Hyvinvointioppimisen ja osaamisen tärkeitä oppimissisältöjä ovat 1) oman ja ympäristön hyvinvoinnin arviointi ja tulkinta, 2) vuorovaikutus ja sosiaaliset taidot, 3) arkielämän rakentuminen ja rytmit, 4) liikkuminen, 5) ruokailu, 6) lepo ja rentoutuminen, 7) elimistön ja mielen viestien havaitseminen ja tulkinta, sekä 8) itsehoito. Kaikilla näillä alueilla lapset, nuoret ja heidän kehitysyhteisönsä oppivat ja heille voidaan myös suunnitelmallisesti opettaa hyvinvointia. 7. Tuen ja palvelujen järjestäminen lapsen ja nuoren kehityksen mukaan: Lasten varttumisessa aikuisiksi on suuria yksilöllisiä eroja. Fyysinen kypsyminen on keskimäärin varhaistunut, mutta samalla ympäröivä yhteiskunta on tullut yhä vaativammaksi. Keskimääräinen sosiaalinen aikuistuminen on siirtynyt myöhäisemmäksi, koska ympäristö on yhä vaativampaa. Kun ulkonäkö viittaa varhemmin aikuisuuteen, vaarana on, että lapset joutuvat liian varhain kohtaamaan valintatilanteita ja haasteita, joihin he eivät vielä ole valmiita. Lasten ja nuorten kehitysyhteisöissä toimivat aikuiset suojelevat lapsia liian varhaisen sosiaalisen aikuistamisen vaaroilta. Erityistä huomiota kiinnitetään tuen ja toiminnan jatkuvuuteen kehityksen kriittisissä vaiheissa (esimerkiksi murrosikä). 8. Laadun hallinta: Kunnan lapsi- ja nuorisopolitiikan toimeenpano on tehokasta ja vaikuttavaa. Käytettävissä olevilla voimavaroilla tuotetaan mahdollisimman paljon hyvinvointia. Tämän välttämätön edellytys on kaikki tuet ja toiminnat kokonaisuutena kattava laadun hallinta ja valvonta, jossa painotetaan erityisesti lasten ja nuorten sekä myös heidän vanhempiensa näkökulmia. 9. Läpinäkyvyys ja tilivelvollisuus: Lapsi- ja nuorisopolitiikan strategiset valinnat ja tavoitteet kuvataan ja esitetään niin selkeästi, että keskimääräisellä vanhemmalla, nuorella ja myös lapsella on mahdollisuus niihin perehtyä. Ydintiedot hyvinvointikehityksestä, toiminnan toteutumisesta ja voimavaroista sekä näiden suhteista kansallisesti vahvistettuihin laatukriteereihin ovat avoimesti saatavissa. 10. Vaikuttavuuden seurannan mahdollistava tiedonhallinta: Peruspalveluiden yhteydessä kerätään suunnitelmallisesti tietoa sekä toiminnan toteutumisesta ja kustannuksista että myös lasten, nuorten ja heidän perheidensä hyvinvoinnin kehityksestä. Hyvinvointiseurannassa hyödynnetään erityisesti koko lapsiväestön kattavia laajoja terveystarkastuksia. Sovitaan menettelyistä, joilla raportoidaan määräajoin ja vertailukelpoisesti tiedot koko kunnan ja sen asuinalueiden sekä myös keskeisten toimintayksikköjen näkökulmista. Kunnan tietohallinnon kehittämisen tärkeimpänä tehtävänä on yhdistää hyvinvointia, toimintaa ja taloutta kuvaavat tiedot niin, että toiminnan kustannusvaikuttavuuden seuraaminen suhteessa strategisiin tavoitteisiin tulee mahdolliseksi. 11
12 4. Suositukset kunnille 4.1. Strategiset tavoitteet vuoteen 2025 Lapsi- ja nuorisopolitiikan strategisena tavoitteena on edistää vuoteen 2025 mennessä lapsiperheiden, lasten ja nuorten hyvinvointia vahvistamalla 1) arjen kehitysyhteisöjä, 2) kaikille yhteisiä peruspalveluja ja 3) niiden kasvatuskumppanuutta niin, että 4) erikoistuneiden palvelujen tarve ja kuormitus vähenevät. Oulun seudun lapsi- ja nuorisopolitiikan kehittämisessä vuoteen 2025 päästrategiana on yhteisö-, asiakasja ongelmasuuntautuneisuuden harkittu yhdistäminen niin, että käytetyillä voimavaroilla edistetään mahdollisimman tehokkaasti jokaisen uuden sukupolven hyvinvointia. Käytännössä tämä tarkoittaa painopisteen siirtämistä hallintokunta- ja ongelmasuuntautuneisuudesta yhteisö- ja asiakassuuntautuneisuuteen. Kunnan kaikessa päätöksenteossa otetaan huomioon lapsi- ja nuorisovaikutusten arviointi. Tämä edellyttää, että päätösesitysten valmistelussa ennakoidaan ja arvioidaan eri vaihtoehtojen vaikutukset lasten, nuorten ja lapsiperheiden hyvinvointiin. Kunnan lapsi- ja nuorisopolitiikassa tukea ja palveluja tarkastellaan viidellä tasolla (kuva 3.): Hyvinvointi rakentuu tasolla 1 arjen kehitysyhteisöissä (esim. koti, asuinalue) ja tasolla 2 kaikille yhteisessä tuessa ja palveluissa (esim. varhaiskasvatus, perusopetus, neuvola, oppilashuolto). Tasolla 3 tarvitaan lisäksi peruspalveluja konsultoivaa/täydentävää erikoistunutta asiantuntijuutta ja tasolla 4 edellisten lisäksi tarvitaan hoitosuhde erikoistuneisiin palveluihin. Tasolla 5 erityistason erikoistuneissa palveluissa ongelmat edellyttävät jo lapsen tai nuoren siirtymistä hoitoon kodin ulkopuolelle. Kuva 3. Lasten, nuorten ja lapsiperheiden tuen ja palvelujen jäsentäminen viidelle tasolle. 12
13 Kunnan suurimmat investoinnit lasten ja nuorten hyvinvointiin keskittyvät tasoille 1-3, joilla hyvinvointia ensisijaisesti rakennetaan. Lapsiperheiden, lasten ja nuorten hyvinvointitarpeisiin pyritään vastaamaan mahdollisimman pitkälle tukemalla kehitysyhteisöjä ja niiden kasvatuskumppanuutta. Myös ongelmatilanteista pyritään ensisijaisesti selviytymään kehitysyhteisöissä peruspalvelujen (tasot 1 ja 2) ja niitä konsultoivan erityisasiantuntijuuden (taso 3) tuella. Vasta toissijaisesti turvaudutaan asiakkuuksiin ja silloinkin kiinteässä yhteistyössä arjen kehitysyhteisöjen kanssa. Lapsiperheet, lapset ja nuoret oppivat ensin selviämään ongelmista arjen kehitysyhteisöissä ja vasta toissijaisesti niistä eriytyvissä asiakkuuksissa. Lapsi- ja nuorisopolitiikan painopisteen siirtäminen yhteisö- ja asiakassuuntautuneisuuteen edellyttää, että nykyistä tukea ja toimintaa hallintokunnasta ja toimialasta riippumatta tarkastellaan kuvan 3. kuvaaman viiden tason mukaan. Kunnan tietohallintoa kehitetään niin, että taloutta ja toimintaa voidaan hallintokunnittain ja myös kokonaisuutena tarkastella jaettuna viiteen tasoon. Kun näin kertyvät tiedot yhdistetään lapsiperheiden, lasten ja nuorten hyvinvointikehitystä kuvaaviin tietoihin, tulee mahdolliseksi hyvinvointivaikutusten arviointi ja seuraaminen Ohjelma-alueet Ohjelma-alueilla jaetaan lapsi- ja nuorisopolitiikan laaja kenttä rajatumpiin alueisiin, joissa kaikki tärkeimmät hyvinvointitarpeet ja haasteet ovat mukana. Ohjelma-alueiden määrittelyssä on siirretty painopiste hallintokunnista ja ongelmista hyvinvoinnin perusteista lähtevään hyvinvoinnin edistämiseen (Taulukko 3). Taulukko 3. Oulun seudun lapsi- ja nuorisopolitiikka ohjelmatyön yhteiset ohjelma-alueet Oulun seudun lapsi- ja nuorisopolitiikka ohjelman yhteiset ohjelma-alueet Kasvun ja kehityksen mukaan Yleinen Ongelmasuuntautunut 1. Lapsiperheen tuki varhaislapsuudessa 2. Varhaiskasvatuksesta perusopetukseen 3. Perusopetuksesta toiselle asteelle 4. Nuoret aikuiset (18-29 vuotiaat) 5. Kasvu osallistuvaan kansalaisuuteen 6. Lapsiperhesuuntautunut yhdyskuntasuunnittelu 7. Paljon tukea tarvitsevat lapsiperheet Tietohallinto: Johtamistieto ja vaikutusten arviointi 8) Toiminta- ja taloustiedon tuotanto don 9) Hyvinvointitie- tuotanto Lapsi- ja nuorisopolitiikka jaetaan ensin kasvun ja kehityksen mukaan neljään ohjelma-alueeseen niin, että erityistä huomiota kiinnitetään kunnan vastuulla olevan toiminnan järjestämiseen kriittisissä kehitysvaiheissa jatkuvana kokonaisuutena. Seuraavat kaksi ohjelma-aluetta suuntaavat huomion sekä osallisuuteen ja vaikuttamisen mahdollisuuksiin että kunnan sisäisiin asuinalueisiin ja niiden hyvinvointitarpeisiin. Ainoaksi ongelmasuuntautuneeksi ohjelma-alueeksi on esitetty paljon tukea tarvitsevia lapsiperheitä. Tälläkin ohjelma-alueella tarkastellaan lapsiperheitä kokonaisuutena eikä tiettyjen yksittäisten ongelmien suunnassa. Kaksi viimeistä ohjelma-aluetta 8) Toiminta ja taloustiedon tuotanto ja 9) Hyvinvointitiedon tuotanto keskittävät huomion kunnan tietohallintoon ja erityisesti johtamisen tietojärjestelmiin. 13
14 Kasvun ja kehityksen mukaan: 1. Lapsiperheen tuki varhaislapsuudessa: Raskauden alusta 2-3 vuoden ikään lapsi kasvaa ja kehittyy pääosin kotona vanhempien hoivassa. Toiminta keskittyy tukemaan lapsiperheitä jo ennen kuin ongelmat näkyvät lapsen kehityksessä. 2. Varhaiskasvatuksesta perusopetukseen: Kodin rinnalle tulee muita kehitysyhteisöjä. Lapsi oppii elämään samanaikaisesti useassa kehitysyhteisössä. Erityisesti huolehditaan perheen, varhaiskasvatuksen, neuvolan sekä peruskoulun ja sen oppilashuollon kasvatuskumppanuudesta. Tämä kriittinen vaihe jatkuu keskilapsuuteen, 8-9 vuoden ikään, saakka. Erityisiä haasteita ovat yksilölliset ja asuinalueiden väliset erot lapsiperheiden ja lasten hyvinvoinnissa ja sen kehityksessä sekä jatkuvuus kunnan vastuulla olevassa toiminnassa. Neljännen ikävuoden vaiheilla lapsen yksilöllistä kehitystä voidaan jo tarkemmin arvioida ( laaja terveystarkastus ) ja ennakoida esimerkiksi oppimisen haasteita. 3. Perusopetuksesta toiselle asteelle: Murrosiän kehitys on varhaistunut ja alkaa usein jo 10-vuotiaana. Niiden aikuisten, jotka saattavat yli murrosiän, tulisi luoda luottamuksellinen suhde lapsiin ennen murrosiän alkamista. Ongelmat siirtymisessä toisen asteen koulutukseen voidaan usein ennakoida jo ennen murrosikää. Tällaisissa tilanteissa lapsen oppimista ja hyvinvointia edistetään peruskoulun, kodin ja harrastusten kasvatuskumppanuudessa jo ennen murrosikää. Kun koulutuksen jatkamisessa toisella asteella tai muussa työelämään siirtymisessä on ennakoitavissa haasteita, oppilaille järjestetään suunnitelmallinen ja jatkuva tuki jo oppivelvollisuuden viimeisinä vuosina. Kunta järjestää suunnitelmallista tukea ja palveluja erityisesti niille nuorille, jotka perusopetuksen jälkeen eivät siirry suoraan toiselle asteelle tai jotka keskeyttävät toisen asteen koulutuksen. 4. Nuoret aikuiset: Nuorisopolitiikka kattaa nuoret aikuiset 29. ikävuoteen saakka. Tämä jakso elämässä on usein siirtymäaikaa, johon sisältyy koulutusta tulevaan ammattiin, lyhyitä työsuhteita, muuttoja ja myös vakiintumista ja perheen perustamista. Kun kunnan järjestämät universaalipalvelut kaikille lapsille ja nuorille päättyvät oppivelvollisuuteen, nuorten aikuisten saama tuki ja palvelut ovat usein hajanaisia. Kunnan nuorisopolitiikan tärkein kysymys on, miten pitkälle aikuisuuteen on perusteltua seurata ja tukea kaikkien nuorten hyvinvointikehitystä. Oma erityisryhmänsä ovat ne alle 30-vuotiaat, joilla on jo omia lapsia ja varsinkin ne, jotka tarvitsevat toistuvasti tukea. Palvelujen järjestämisen ohella kunta on myös usein nuorten aikuisten työnantaja, jolloin kunta tukee työ- ja perhe-elämän yhteensovittamista. Yleiset 5. Kasvu osallistuvaan kansalaisuuteen. Lapsen ja nuoren näkökulmasta osallisuus perustuu oppimiseen ja osallistumisen mahdollistamiseen. Lasten ja nuorten tulee oppia arvioimaan omaa hyvinvointiaan ja arjen elinolojaan ja oppia myös, miten niihin vaikutetaan. Seuraavana haasteena on laajemmin ympäristön ja yhteisöjen havainnointi ja tulkinta ja niihin vaikuttamisen tietojen ja taitojen oppiminen. Kaikille lapsille ja nuorille opetetaan laadunhallinnan perusteet. Kunnan toiminnoissa järjestetään varhaiskasvatuksesta alkaen lapsille, nuorille ja heidän vanhemmilleen jatkuva mahdollisuus osallistua toimintojen kehittämiseen, järjestämiseen ja arviointiin. 6. Lapsiperhesuuntautunut yhdyskuntasuunnittelu. Lapsiperheiden arki sitoutuu asuinalueeseen ja sen lähipalveluihin. Yhdyskuntasuunnittelussa kiinnitetään huomiota kunnan sisäiseen rakenteeseen ja pyritään estämään alueellista eriytymistä. Yhdyskuntasuunnittelun tietokantoja täydennetään tiedoilla, jotka kuvaavat lasten, nuorten ja lapsiperheiden hyvinvointia ja hyvinvoinnin tärkeimpiä perusteita. Tuet ja palvelut suunnataan ja mitoitetaan kunnan sisällä asuinalueiden erityistarpeiden mukaan. 14
15 Ongelmasuuntautunut 7. Erityisen paljon tukea tarvitsevat lapsiperheet. Pienelle osalle lapsiperheistä kasautuu useita ongelmia (esimerkiksi oppimisvaikeudet, päihteet, mielenterveysongelmat, köyhyys), jotka johtavat jatkuvaan tukeen ja asiakassuhteisiin useisiin eri palveluihin. Jatkuvien asiakassuhteiden kasautuessa vaarana on, että niistä ei rakennu perheen hyvinvointia tehokkaasti vahvistavaa kokonaisuutta. Tällöin tarvitaan suunnitelmallisia erityistoimia useiden eri palvelujen kokoamiseksi vastaamaan kustannustehokkaasti perheen tarpeisiin. Erityistä huomiota kiinnitetään perheisiin, joissa ongelmat ovat periytymässä sukupolvelta toiselle. Tiedonhallinta: Johtamistieto ja vaikutusten arviointi 8. Toiminta- ja taloustiedon tuotanto. Lasten, nuorten ja lapsiperheiden tuki ja palvelut tuotteistetaan niin, että toimintaa ja taloutta voidaan suunnitella ja seurata kuvassa 3. kuvattujen viiden tason mukaan. Kunnan sisäisen seurannan lisäksi toiminta- ja talousseuranta mahdollistaa vertailun muiden kuntien kanssa. 9. Hyvinvointitiedon tuotanto. Lasten, nuorten ja lapsiperheiden hyvinvoinnista kerätään perustiedot kaikille yhteisten peruspalvelujen yhteydessä, erityisesti laajoissa terveystarkastuksissa. Tätä hyvinvointiseurantaa täydennetään määräajoin toistuvilla kyselyillä ja muilla erillisselvityksillä. Tietohallintoa ja tietojärjestelmiä kehittämällä tehdään mahdolliseksi toiminta- ja taloustiedon ja hyvinvointitiedon yhdistäminen ja edelleen toiminnan hyvinvointivaikutusten arviointi ja seuranta suhteessa kunnan lapsija nuorisopolitiikan tavoitteisiin Kriittiset toimenpideohjelmat Kunnan lapsi- ja nuorisopolitiikan erityisenä haasteena on strategisten valintojen ja jäsentelyjen muuntaminen ensin toteuttamiskelpoisiksi toimenpideohjelmiksi ja seuraavaksi näiden ohjelmien toimeenpano ja vaikutusten seuranta. Kuntahallinnossa toimenpide-ohjelmia voidaan tehdä enintään yhden vaalikauden ajaksi. Lapsi- ja nuorisopolitiikan laajassa kokonaisuudessa toimenpideohjelmat voidaan keskittää ohjelma-alueilla tunnistettuihin kriittisiin polkuihin, joissa eteneminen on strategisten tavoitteiden saavuttamiseksi välttämätön. Kriittiset toimenpideohjelmat perustuvat olettamukseen, että niiden toimeenpano edistää kunnan lapsi- ja nuorisopolitiikkaa kokonaisuutena strategisten tavoitteiden suuntaan. Tämä edellyttää, että kriittiset toimenpideohjelmat valmistellaan kaikille taulukossa 4. kuvatuille ohjelma-alueille Ehdotukset kriittisiksi toimenpideohjelmiksi (taulukko 4) on pyritty rajaamaan niin, että kunnissa niille voidaan määritellä omat tavoitteet, arviointikriteerit ja tarkempi sisältö sekä myös toimeenpanoon vuosittain tarvittavat voimavarat. 15
16 Taulukko 4. Ehdotuksia kuntien lapsi- ja nuorisopolitiikka 2025 ohjelmien kriittisiksi (tärkeiksi) toimenpideohjelmiksi. Ohjelma-alue 1. Lapsiperheen tuki varhaislapsuudessa 2. Varhaiskasvatuksesta perusopetukseen 3. Perusopetuksesta toiselle asteelle 4. Nuoret aikuiset Toimenpideohjelma 1.1 Perheiden tukeminen raskauden ja 1-2. ikävuosien aikana Kaikkia lapsiperheitä tuetaan raskauden ja 1-2 ikävuoden aikana, kun lapsi ei vielä ole varhaiskasvatuksessa. Arvioidaan tuen tarve kotikäynnillä ennen raskauden puoliväliä. Yhdistetään neuvolatyöhön varhainen perhetyö ja kodinhoitoapu. Otetaan kattavasti käyttöön raskausajan tuen polku malli. Laajennetaan lapsiperheiden vertaisryhmätoimintaa raskauden ja ensimmäisen ikävuoden aikana. 1.2 Lapsiperheen ja lapsen hyvinvointitarpeiden arviointi, hyvinvointitiedon tallentaminen, siirtäminen ja hyödyntäminen Seurataan lapsiperheen hyvinvoinnin kehitystä kokonaisuutena laajoissa terveystarkastuksissa (raskausaika, 4kk, 1,5v) ja tallennetaan hyvinvointiseurannan ydintiedot (ks. 9.1.) kunnan hyvinvointiseurannan tietokantaan. 2.1 Lapsiperheen laaja hyvinvointiarviointi sekä hyvinvointitiedon tallentaminen, siirtäminen ja hyödyntäminen Kehitetään laajoista terveystarkastuksista (1,5v, 4v ja 1.lk) neuvolan, varhaiskasvatuksen ja perusopetuksen yhteistyönä lapsiperheen ja lapsen laaja hyvinvointiarviointi. Varmistetaan tietojen seuraaminen lapsen mukana varhaiskasvatuksesta ja neuvolasta esi- ja perusopetukseen esimerkiksi sähköisessä oppimissuunnitelmassa. Tallennetaan ja raportoidaan ydintiedot niin, että ne mahdollistavat koko ikäluokan hyvinvointikehityksen seuraamisen. 3.1 Hyvinvointitiedon tallentaminen, siirtäminen ja hyödyntäminen perusopetuksesta toiselle asteelle Yhdistetään 5. ja 8. luokilla laajat terveystarkastukset sekä muut peruskoulussa tehtävät arvioinnit yhteiseksi oppimisen ja hyvinvoinnin arvioinniksi, joissa arvioidaan tuen tarve ja aikaisemmin mahdollisesti järjestetyn tuen vaikuttavuus. Erityisesti pyritään ennakoimaan mahdollisia ongelmia siirtymisessä toiselle asteelle ja työelämään. Varmistetaan oppimista ja hyvinvointia kuvaavien ydintietojen siirtyminen lapsen ja nuoren mukana sekä näiden tietojen tallentaminen ja raportoiminen kuvaamaan koko ikäluokan hyvinvointikehitystä. 3.2 Toiminnallista perusopetusta tarpeen mukaan Mahdolliset ongelmat oppimisessa pyritään tunnistamaan viimeistään 5. luokalla ja uudet ongelmat mahdollisimman varhain seuraavilla luokka-asteilla. Oppilaille järjestetään tarpeen mukaan toiminnallisiin opetusmenetelmin perustuvaa opetusta. 3.3 Erityisen tuen palveluohjaaja Osa oppivelvollisuusikäisistä tarvitsee ja saa samanaikaisesti erityistä oppimisen ja hyvinvoinnin tukea. Tuen laajeneminen useisiin asiakassuhteisiin tunnistetaan mahdollisimman varhain ja harkitaan, onko tarvetta erityisjärjestelyihin, jotta tuki vastaisi mahdollisimman tarkoituksenmukaisesti tarpeisiin. Kun vaarana on erityisen tuen hajautuminen tai nuoren jääminen ilman tukea (erityisesti oppivelvollisuuden päättyessä/toisen asteen koulutuksen keskeytyessä), harkitaan yhteistyössä lapsen, nuoren ja hänen huoltajiensa kanssa sopimusta henkilökohtaisesta palveluohjaajasta. 4.1 Tunnistetaan tämän ikäryhmän osalta ne ikävaiheet tai elämäntilanteet, joissa on erityisesti vaara syrjäytyä ja kohdennetaan palveluja nämä huomioiden (asuminen, opiskelu, työllistyminen, toimeentulo, vapaa-aika ja harrastukset) 16
17 5. Kasvu osallistuvaan kansalaisuuteen 6. Lapsiperhesuuntautunut yhdyskuntasuunnittelu 7. Paljon tukea tarvitsevat lapsiperheet 5.1 Lasten, nuorten ja heidän vanhempiensa osallistumisen mahdollisuudet Kunta tarjoaa lapsille, nuorille ja heidän vanhemmilleen suunnitelmallisesti järjestetyt mahdollisuudet osallistua ja vaikuttaa heille tarkoitettujen tuen ja palvelujen kehittämiseen, tuottamiseen ja arviointiin. 5.2 Tavoitteet, toiminta ja tulokset näkyviksi Kunta raportoi vuosittain sekä lasten, nuorten ja lapsiperheiden hyvinvointikehitystä kuvaavat ydintiedot että lapsi- ja nuorisopolitiikan tavoitteita ja niiden toteutumista kuvaavat tiedot. Nämä tiedot esitetään ymmärrettävässä muodossa ja avoimesti niin, että ne ovat lasten ja nuorten ja heidän vanhempiensa saatavissa sekä koko kunnan tasolla että asuinalueiden mukaan esitettynä Kehitysyhteisöjen ja muiden lähiympäristöjen hyvinvoinnin arviointi Varhaiskasvatuksessa, perusopetuksessa ja toisen asteen koulutuksessa opetetaan lapset ja nuoret arvioimaan omaa hyvinvointiaan ja myös kehitysyhteisöjen ja muiden ympäristöjen hyvinvointia ja siinä mahdollisesti esiintyviä vaaratekijöitä. Lapsia ja nuoria rohkaistaan keskustelemaan ympäristöjensä hyvinvointikehityksestä ja mahdollistetaan heidän osallistumisensa myös yhteisötasolla hyvinvoinnin edistämiseen ja mahdollisten ongelmien poistamiseen Hyvinvointikehityksen ydintiedot yhdyskuntasuunnittelun tietokantoihin Lasten, nuorten ja lapsiperheiden hyvinvoinnissa on merkittäviä eroja asuinalueiden ja kehitysyhteisöjen (esim. peruskoulut) mukaan. Lapsiperheiden sosioekonomista taustaa ja hyvinvointia kuvaavaan tietotuotantoon otetaan mukaan paikkatieto. Yhdyskuntasuunnittelun tietokantoihin lisätään lasten, nuorten ja lapsiperheiden hyvinvointikehitystä sekä tuen ja palvelujen tarvetta kuvaavat ydintiedot Yhdyskuntasuunnittelun tavoitteeksi lapsiperheiden hyvinvointi ja alueellisiin erityistarpeisiin vastaaminen Kaikilla yhdyskuntasuunnittelun käytettävissä olevilla keinoilla pyritään kehittämään asuinalueita niin, että niillä asuvien lasten, nuorten ja lapsiperheiden hyvinvointia edistetään ja alueiden välisiä hyvinvointieroja vähennetään. Lapsi- ja nuorisopolitiikan tuki ja palvelut suunnataan ja mitoitetaan asuinalueille niiden erityisten tarpeiden mukaan. 7.1 Paljon voimavaroja vaativan tuen kustannukset ja vaikutusten arviointi Paljon tukea tarvitsevien lapsiperheiden erityisen tuen ja palvelujen kokonaiskustannukset voivat nousta vuosittain kymmeniin tuhansiin euroihin. Kun lapsiperhe tarvitsee jatkuvaa erityistukea useilta eri tahoilta, kustannuksia seurataan kokonaisuutena ja kehitetään menetelmiä, joilla voidaan määräajoin seurata perheen lasten ja nuorten hyvinvointikehitystä (esimerkiksi Vahvuudet ja vaikeudet/sdq hyvinvointimittari) ja näin arvioida tuen vaikuttavuutta. 7.2 Palveluohjaus koko perheelle Hyvinvointiseurannan tietojen mukaan noin yhdelle kymmenestä lapsiperheestä kasautuu ongelmia siinä määrin, että niiden periytyminen sukupolvelta toiselle tulee todennäköiseksi. Kun palvelut jakautuvat lukuisiin yksiköihin ja ammattikuntiin, näille perheille kasautuu usein lukuisia asiakkuuksia. Vaarana on, että useista asiakkuuksista ei rakennu lapsiperheen hyvinvointia kokonaisuutena rakentavaa tukea. Kehitetään ja järjestetään suunnitelmallinen palveluohjaus, joka perustuu palveluohjaajan ja lapsiperheen sopimukseen ja mahdollistaa lapsiperheen tuen ja palvelujen järjestämisen kokonaisuutena. 7.3 Tehostettu erityistuki määräajaksi koko lapsiperheelle Hajautuneessa tuen ja palvelujen järjestelyssä on mahdollista, että ongelmiin vastataan hitaasti kasvavilla toiminnoilla, joilla pahoinvointi pysyy ennallaan tai jopa lisääntyy. Kehitetään tehostetun erityistuen toimintatapa, jossa kaikin käytettävissä olevin keinoin hoidetaan mahdollisimman tehokkaasti ongelmia ja edistetään lapsiperheen hyvinvointia kokonaisuutena. 17
18 8. Toiminta- ja taloustiedon tuotanto 9. Hyvinvointitiedon tuotanto 8.1 Vertailukelpoinen ja ajantasainen toiminta- ja talousseuranta Tuotteistetaan yhteistyössä seudun muiden kuntien kanssa kaikki lapsi- ja nuorisopolitiikan tuet ja toiminnat niin, että vertailukelpoinen ja ajantasainen toiminnan ja talouden seuranta mahdollistuu kuvassa 3 esitettyjen tasojen mukaisesti. Tämän seurannan ydintiedot tuotetaan ja esitetään vuosittain julkaistavaksi kaikki Oulun seudun kunnat kattavassa raportissa. 9.1 Lasten ja nuorten hyvinvointikehityksen ydintietojen seuranta Määritellään lasten, nuorten ja lapsiperheiden hyvinvointia kuvaavat ydintiedot sekä niiden mittaaminen ja tallentaminen niin, että ajantasainen raportointi kunnan tietojärjestelmissä on mahdollista. Yhdistetään tilastoista saatavat sekä neuvoloiden ja kouluterveydenhuollon laajoissa terveystarkastuksissa ja myös muissa peruspalveluissa kertyvät ydintiedot lasten ja lapsiperheiden hyvinvointiseurannan tietokantaan, jossa voidaan seurata hyvinvointikehitystä vuodesta toiseen koko kunnassa ja myös sen asuinalueilla. Ensimmäisenä tavoitteena on seurata lasten, nuorten ja lapsiperheiden hyvinvointitarpeita kuvassa 3. kuvattujen viiden tason mukaan Määräaikaiset kyselytutkimukset ja erillisselvitykset Peruspalveluista ja tilastoista kertyviä hyvinvointiseurannan ydintietoja täydennetään suunnitelmallisesti määräajoin tehtävillä kyselytutkimuksilla ja erillisselvityksillä, joissa paikkatietoa yhdistetään kokemusperäiseen ja tosiasialuontoiseen hyvinvointitietoon Sähköinen hyvinvointikertomus Osallistutaan sähköisen hyvinvointikertomuksen kehittämiseen erityisesti lapsi- ja nuorisopolitiikan näkökulmasta Suosituksia toimenpiteiksi lähivuosina Oulun seudun kunnat ovat päättäneet valmistella kuntakohtaiset lapsi- ja nuorisopoliittiset ohjelmat valtuustojen hyväksyttäväksi keväällä Hyväksytyt ohjelmat ovat käytettävissä vuoden 2014 toiminta- ja taloussuunnitelmia valmisteltaessa. Lapsi- ja nuorisopolitiikan tavoitteita on uudistettu ja toimeenpanoa tehostettu jatkuvasti koko 2000-luvun ajan. Näin kertyneen kokemuksen ja seutuohjelman valmistelun yhteisenä tuloksena voidaan kiteyttää muutamia esityksiä toimenpiteiksi, joita suositellaan kunnille välittömästi ja erityisesti vuoden 2013 toiminta ja taloussuunnittelun valmisteluun: 1. Lapsivaikutusten arviointi laajennetaan kaikkeen kuntien järjestämään toimintaan Strategioita sekä toiminnan budjetointia ja järjestämistä valmisteltaessa, arvioidaan ja ennakoidaan vaihtoehtojen vaikutuksia lasten, nuorten ja lapsiperheiden hyvinvointiin. Päätösesitysten perusteluihin kirjataan, onko harkittavana olevilla vaihtoehdoilla ennakoitavissa olevia vaikutuksia lasten hyvinvointiin välittömästi tai lähivuosina. Kunnassa vahvistetaan yhteiset ohjeet lapsivaikutusten arvioinnista ja sen tulosten kirjaamisesta päätösesitysten perusteluihin. 2. Määräraha tutkimus- ja kehitystyöhön ja henkilöstön koulutukseen Vuoden 2013 talousarviossa varataan määrärahaa, joka mahdollistaa lapsi- ja nuorisopolitiikan uudistamisessa tarvittavan hyvinvointiseurannan tehostamisen ja muun tutkimus- ja kehitystyön sekä koulutuksen vuoden 2013 alusta alkaen. 18
19 3. Toiminnan ja talouden vertailukelpoinen seuranta ja raportointi viidellä tasolla Oulun seudun kuntien yhteistyönä sovitaan yhteisestä menettelystä, jonka mukaan lapsi- ja nuorisopolitiikan toimintaa ja taloutta tarkastellaan tässä ohjelmassa esitettyjen viiden tason mukaan. Kehitetään kunnan tietohallintoa ja erityisesti toiminta- ja taloustietojen seurantaa niin, että mahdollisimman vertailukelpoisesti ja luotettavasti voidaan vuosittain raportoida tiedot viiden tason mukaan ja näin seurata kuntien asettamien tavoitteiden toteutumista. 4. Hyvinvointikehityksen ydintiedot laajoista terveystarkastuksista Kuntien yhteistyönä sovitaan yhteisestä menettelystä, jonka mukaan kaikissa laajoissa terveystarkastuksissa arvioidaan lapsiperheen, lapsen ja nuoren tuen ja palvelujen tarve viiden tason mukaisesti. Nämä tiedot tallennetaan vertailukelpoisesti niin, että laajoista terveystarkastuksista voidaan tulostaa koko ikäluokan hyvinvointia kuvaavat tiedot. 5. Peruskouluissa tehtävät hyvinvointikyselyt Oulun seudun kunnat sopivat Terveyden ja hyvinvoinnin laitoksen kanssa peruskoulujen 8-9. luokilla tehtyjen kouluterveyskyselyjen Oulun seudun aineistojen hyödyntämisestä näiden ikäryhmien hyvinvointikehityksen tutkimisessa ja erityisesti koulujen välisten erojen selvittämisessä. Selvitetään mahdollisuus lisätä seuraaviin kouluterveyskyselyihin paikkatietoa ja myös muuta asuinalueen näkökulmasta merkittävää tietoa kartoittavia kysymyksiä. Yhteistyössä Oulun seudun tutkijayhteisöjen kanssa tehdään sähköinen hyvinvointikysely 5-6. luokkien oppilaille. 6. Hyvinvointiosaamisen ja -oppimisen koulutusohjelma Yhteistyössä Oulun seudun koulutusyksiköiden kanssa valmistellaan ja toteutetaan pääosin ammattihenkilöstölle mutta myös vanhemmille, lapsille ja nuorille tarkoitettu hyvinvointiosaamisen ja oppimisen koulutusohjelma. Koulutusohjelman ensimmäinen vaihe suunnataan neuvoloiden, varhaiskasvatuksen ja peruskoulujen henkilöstölle. 7. Kouluruokailun laadunhallinta Peruskoulujen kouluruokailun kehittämisessä ja laadunhallinnassa yhdistyvät monet lapsi- ja nuorisopolitiikan tavoitteet. Kouluruokailu järjestetään usein kuntien ja yritysten yhteistyönä. Vanhempien ja kouluruokailun yhteinen tehtävä on huolehtia lapsen ja nuoren ravitsemuksellisiin tarpeisiin vastaamisesta. Yksittäisessä peruskoulussa yhdistetään kouluruokailun ajoittaminen sekä tuntisuunnitelmiin että oppilaiden ravitsemuksellisiin tarpeisiin. Kouluruokailu on myös oppimistapahtuma sekä oppilaiden että koko kouluyhteisön näkökulmasta. Tämän kokonaisuuden laadunhallintaa kehitetään suunnitelmallisesti koulutuksen järjestäjän, kouluruokailun tuottajan, koulun henkilöstön, oppilaiden ja vanhempien yhteistyönä. Tavoitteena on jatkuva ja suunnitelmallinen laadunhallinta, jonka tulokset raportoidaan avoimesti määräajoin Kuntakohtaisten ohjelmien valmistelu Kaikki Oulun seudun kunnat ovat päättäneet valmistella lapsi- ja nuorisopoliittisen ohjelman niin, että se voidaan vuonna 2013 esitellä uudelle luottamushenkilöhallinnolle. Kunnat asettivat vuoden 2011 alussa kuntakohtaiset työryhmät, jotka ovat käytännössä jo aloittaneet kunnan lapsi- ja nuorisopoliittisen suunnitelman valmistelun. Lapsi- ja nuorisopoliittisen ohjelman tavoitteita tarkastellaan vuoteen 2025 saakka ja toimenpideohjelmat on tarkoitus valmistella vuonna 2013 alkavan valtuustokauden ajaksi. Kun näin tehdään, käytännössä valmistuu myös pääosin lastensuojelulain tarkoittama kunnan lastensuojelusuunnitelma. Oulun seudun lapsi- ja nuorisopolitiikka vuoteen 2025 ohjelmassa on kuvattu ne yhteiset haasteet, tavoitteet ja toimenpideohjelmat, joita suositellaan kunnille. 19
20 5. Oulun seudun lapsi- ja nuorisopolitiikka 2025 ohjelman toteutumisen seuranta ja vaikutusten arviointi Oulun seudun lapsi- ja nuorisopoliittisen ohjelmatyön painopiste siirtyy vuoden 2012 aikana seutuhallinnosta kuntiin. Kuntien yhteistyön tukemiseksi seutuhallitus asettaa seurantaryhmän, jonka tehtäviin kuuluu koordinoida ja yhteen sovittaa kuntien ohjelmatyötä sekä seurata seutuohjelman vaikutuksia. Lapsi- ja nuorisopolitiikan toteutumisen ja vaikutusten seurannassa tarvitaan mahdollisimman vertailukelpoista tietoa toiminnasta, taloudesta ja hyvinvointikehitystä. Oulun seudun kuntien yhteistyönä yhtenäistetään toiminta-, talous- ja hyvinvointiseurantaa ja tuotetaan vuosittain päivitetty yhteenveto lapsi- ja nuorisopolitiikan toteutumista ja taloutta sekä lasten ja nuorten hyvinvointikehitystä kuvaavista ydintiedoista. Seuranta- ja koordinointityöhön sekä vertailukelpoisen toiminta-, talous- ja hyvinvointitiedon päivittämiseen seututasolla varataan yksi henkilötyövuosiresurssi. Lapsi- ja nuorisopolitiikan keskeiset käsitteet ja näkökulmat (ks. luku 3.) voidaan yhdistää mittariksi, jonka avulla luottamushenkilöt voivat esittää henkilökohtaisen arvionsa esimerkiksi edellisen vuoden toiminnasta ja seuraavan vuoden toiminta- ja taloussuunnitelmasta (taulukko 5). Laskettaessa nimettöminä tehdyt arviot yhteen, saadaan arvioiden keskimääräistä tasoa kuvaavia summapistemääriä. Valtuuston jäsenet voivat tämän mittarin avulla tehdä näkyväksi oman arvionsa kunnan lapsi- ja nuorisopolitiikasta. Taulukko 5. Kunnan lapsi- ja nuorisopolitiikan arviointi: Miten paljon lapsi- ja nuorisopolitiikan tärkeät näkökulmat ovat vaikuttaneet viime vuoden toimintaan/toiminta- ja taloussuunnitelmaan tai muuhun kunnan toimintaan? Arvioinnin kohde Lapsi- ja nuorisopolitiikkaa ohjaavat tärkeät näkökulmat Vaikuttanut en osaa erittäin sanoa vähän melko vähän melko paljon erittäin paljon Investointi elinikäiseen hyvinvointiin Kehitysyhteisöt ja niiden kasvatuskumppanuus Osallisuus Jatkuvuus ja oikeudenmukaisuus Asiakkaana lapsiperhe Hyvinvointioppiminen Tuki ja palvelut lasten ja nuorten kehityksen mukaan Laadun hallinta Läpinäkyvyys ja tilivelvollisuus Vaikuttavuuden seurannan mahdollistava tiedonhallinta Lapsivaikutusten arviointi kaikessa päätöksenteossa Pisteet yhteensä Pisteet 20
KASTE -OHJELMA 3.1.3 Tuetaan lasten ja nuorten kehitystä ja parannetaan palveluja TUKEVA 2 (JATKOHANKE) 2010-2012 Lasten, nuorten ja lapsiperheiden hyvinvoinnin tukeminen Pohjois- Suomessa Väliraportti
2.2.3 Seudullisesti keskeisten kehittämiskohteiden valinta ja yhteistyötahojen kuuleminen... 16
Ohjelmatyön käynnistyessä Oulun seudulla oli vuonna 2009 noin 97 000 alle 30- vuotiasta ja 27 500 lapsiperhettä. Lasten ja nuorten tuen ja palveluiden järjestämiseen käytetään 600 800 milj. eroa vuodessa.